
GULBENES NOVADA PAŠVALDĪBAS DOMES LĒMUMS
Gulbenē

	2026.gada 29.oktobrī
	    Nr. GND/2026/

	
	[bookmark: _Hlk50661741]        (protokols Nr. ; .p)



[bookmark: _Hlk50661646][bookmark: _Hlk50665340]Par iekšējā normatīvā akta “Gulbenes novada pašvaldības finansējuma piešķiršanas kārtība biedrību un nodibinājumu atbalstam” izdošanu

Pamatojoties uz 2024.gada 27.decembrī Gulbenes novada pašvaldības domes ar sēdes lēmumu Nr.GND/2024/820 (protokols Nr.22; 70.p.) apstiprināto Gulbenes novada attīstības programmu 2025.-2030.gadam (turpmāk – Programma), Programmas Rīcības plānu 2025.-2030.gadam un Programmas Investīciju plānu 2025.-2027.gadam un Programmā noteikto Vidējā termiņa prioritātes “VTPE3. Efektīva un uz sadarbību vērsta publiskā pārvalde” rīcības virzienu “RVE3.2. Uz sadarbību vērstas pašvaldības iestādes” un rīcības virzienu “RVE3.3 Sabiedrības līdzdalība”, un lai noteiktu vienotu kārtību, kādā Gulbenes novada pašvaldībā iesniedz un izskata biedrību un nodibinājumu pieteikumus pašvaldības finansējuma saņemšanai biedrību un nodibinājumu aktivitāšu nodrošināšanai, finansējuma piešķiršanas mērķi un uzdevumus, kā arī kārtību, kādā pašvaldība veic finansējuma piešķiršanu un atskaitīšanos par piešķirtā finansējuma izlietojumu, Gulbenes novada pašvaldības Centrālās pārvaldes Attīstības un iepirkumu nodaļa ir izstrādājusi un virza apstiprināšanai Gulbenes novada pašvaldības domei noteikumus “Gulbenes novada pašvaldības finansējuma piešķiršanas kārtība biedrību un nodibinājumu atbalstam”.
Ņemot vērā augstāk minēto un pamatojoties uz Pašvaldību likuma 50.panta pirmo daļu, kas nosaka, ka dome un pašvaldības administrācija iekšējos normatīvos aktus izdod likumā noteiktajā kārtībā, Valsts pārvaldes iekārtas likuma 72.panta pirmās daļas 2.punktu, kas nosaka, ka ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas sēdes ieteikumu, atklāti balsojot: “Par” ( ), “Pret”, “Atturas”, “Nepiedalās”, Gulbenes novada pašvaldības dome NOLEMJ:
IZDOT iekšējo normatīvo aktu “Gulbenes novada pašvaldības finansējuma piešķiršanas kārtība biedrību un nodibinājumu atbalstam” (pielikumā).

Gulbenes novada pašvaldības domes priekšsēdētāja vietnieks		G.Babris

Pielikums Gulbenes novada pašvaldības domes 
2026.gada 29.oktobra lēmumam Nr. GND/2026/____

Iekšējie NOTEIKUMI

2026.gada 29.oktobrī		            				Nr. GND/IEK/2026/___

Gulbenes novada pašvaldības finansējuma piešķiršanas kārtība biedrību un nodibinājumu atbalstam
Izdoti saskaņā ar 
Pašvaldību likuma 50.panta pirmo daļu, 
Valsts pārvaldes iekārtas likuma 72.panta pirmās daļas 2.punktu

I. Vispārīgie jautājumi
1.  Iekšējie noteikumi nosaka kārtību, kādā Gulbenes novada pašvaldībā (turpmāk – Pašvaldība) iesniedz un izskata biedrību un nodibinājumu (turpmāk – Iesniedzējs) pieteikumus Pašvaldības finansējuma saņemšanai Iesniedzēja aktivitāšu nodrošināšanai, finansējuma piešķiršanas mērķi un uzdevumus, kā arī kārtību, kādā veic finansējuma piešķiršanu un atskaitīšanos par piešķirtā finansējuma izlietojumu.
2. Uz Pašvaldības finansiālu atbalstu no Pašvaldības budžeta līdzekļiem var pretendēt Iesniedzējs, kura juridiskā adrese ir reģistrēta Gulbenes novadā un kurš darbojas pilsoniskas sabiedrības attīstības, vides un dzīvnieku aizsardzības, veselības un sociālā atbalsta jomā.
3. Šie noteikumi neattiecas uz šādiem Pašvaldības projektu konkursiem, kam pēc ikgadējā Pašvaldības budžeta apstiprināšanas Pašvaldības finansējuma saņemšanas kārtību  nosaka ar atsevišķu Gulbenes novada pašvaldības domes (turpmāk – Dome) lēmumu:
3.1. Gulbenes novada pašvaldības kultūras projektu konkurss;
3.2. Gulbenes novada neformālās izglītības programmu līdzfinansēšanas konkurss;
3.3. Gulbenes novada pašvaldības bērnu nometņu projektu konkurss;
3.4. Gulbenes novada jauniešu iniciatīvu konkurss. 
4. Šie noteikumi neattiecas uz kārtību, kādā Pašvaldība sniedz finansiālo atbalstu, lai veicinātu iedzīvotāju sportiskās aktivitātes Gulbenes novadā, ko nosaka Gulbenes novada pašvaldības domes saistošie noteikumi par Pašvaldības atbalstu sporta veicināšanai Gulbenes novadā.
5. Viena Iesniedzēja pieprasītais kopējais Pašvaldības finansējums Iesniedzēja atbalstam Pašvaldības budžeta gada ietvaros nevar pārsniegt 2000,00 EUR (divi tūkstoši euro, 00 centi).


II. Finansēšanas mērķis un uzdevumi
6. Pašvaldības finansējumu piešķir, lai nodrošinātu Gulbenes novada attīstības programmas 2025.-2030. gadam Rīcības plāna 2025.-2030. gadam Vidējā termiņa proritātes “VTPE3. Efektīva un uz sadarbību vērsta publiskā pārvalde” rīcības virzienu “RVE3.2. Uz sadarbību vērstas pašvaldības iestādes” un “RVE3.3 Sabiedrības līdzdalība” izpildi un Pašvaldības finanšu līdzekļu racionālu, efektīvu un uz konkrētu mērķi virzītu izlietošanu, sekmējot Pašvaldības autonomo funkciju īstenošanu. 
7. Finansiālā atbalsta piešķiršanas mērķi ir: 
7.1. īstenot Pašvaldības ilgtermiņa attīstības stratēģijas mērķus un attīstības programmas rīcības virzienus un uzdevumus;
7.2. sekmētu nevalstiskā sektora un iedzīvotāju aktivitāti un iesaistīšanos Gulbenes novada attīstības, sociālo un citu jautājumu risināšanā;
7.3. veicinātu brīvprātīgas iedzīvotāju iniciatīvas, iedzīvotāju pilsonisko līdzdalību, organizāciju darbību un sadarbību ar Pašvaldību.

III. Pieteikuma iesniegšanas kārtība
8. Iesniedzējs pieteikumu par nākamajam gadam nepieciešamo finansiālo atbalstu (1.pielikums) (turpmāk – Pieteikums) iesniedz ne vēlāk kā līdz kārtējā gada 30.novembrim (ieskaitot) personīgi vai nosūtot pa pastu Pašvaldībai, Ābeļu ielā 2, Gulbenē, Gulbenes novadā, LV-4401 vai uz Pašvaldības elektroniskā pasta adresi: dome@gulbene.lv vai eAdresi, parakstot tos ar drošu elektronisko parakstu. Pieteikumam pievieno plānoto budžeta tāmi (2.pielikums).
9. Pieteikumā Iesniedzējs norāda:
9.1. pieprasot finansējumu pasākuma, aktivitāšu organizēšanai:
9.1.1. pasākuma mērķi;
9.1.2. plānotā pasākuma vietu, laiku un nozīmi;
9.1.3. plānoto aptuveno dalībnieku skaitu un mērķauditoriju;
9.1.4. kopējo pasākuma ieņēmumu un izdevumu tāmes projektu;
9.1.5. citus līdzfinansējuma avotus;
9.2. pieprasot finansējumu Iesniedzēja darbības nodrošināšanai:
9.2.1. pieprasītā finansējuma izlietojuma mērķi;
9.2.2. darbības un/vai aktivitāšu īstenošanas vietu, laiku un mērķauditoriju;
9.2.3. biedru vai aktīvi iesaistīto personu skaitu;
9.2.4. kopējo organizācijas ikgadējo budžetu un tā sadalījumu, norādot citus līdzfinansējuma avotus;
9.2.5. citu svarīgu informāciju par Iesniedzēja darbību, īstenotajām aktivitātēm un sasniegumiem.
IV. Finansējuma piešķiršanas un izlietošanas kārtība
10. Lēmumu par finansējuma piešķiršanu pieņem Dome, pieņemot lēmumu par kārtējā gada Pašvaldības budžetu.
11. Pašvaldība, izskatot Iesniedzēja pieteikumu, ņem vērā: 
11.1. līdzšinējās darbības un sadarbības ar Pašvaldību vērtējumu; 
11.2. atbilstību Pašvaldības ilgtermiņa mērķiem, rīcības virzieniem un uzdevumiem; 
11.3. ieguldījuma nozīmību Gulbenes novada attīstībā; 
11.4. plānoto aktivitāšu pienesumu Gulbenes novada iedzīvotājiem kopumā; 
11.5. citu finansējuma avotu un pašfinansējuma apjomu; 
11.6. Pašvaldības budžeta līdzekļu apjomu. 
12. Pašvaldība nepiešķir finansējumu Iesniedzējam: 
12.1. administrācijas un darbinieku atlīdzībai;
12.2. pabalstiem vai citiem līdzīgiem maksājumiem privātpersonām;
12.3. nekustamā īpašuma iegādei, būvdarbiem un remontdarbiem privātīpašumā;
12.4. politiskiem, reliģiskiem vai militāriem pasākumiem;
12.5. darbībai, ja nav paredzēts pašieguldījums vai cits piesaistītais līdzfinansējums;
12.6. jau īstenotu aktivitāšu izdevumu apmaksai;
12.7. ja nav iesniegta atskaite par Pašvaldības iepriekš piešķirtā finansējuma izlietojumu;
12.8. ja sniegtas nepatiesas ziņas.
13. Pozitīva lēmuma gadījumā Pašvaldība pēc kārtējā gada Pašvaldības budžeta apstiprināšanas slēdz finansējuma līgumu ar Iesniedzēju par finansējuma piešķiršanu, līgumā nosakot finansējuma izlietojuma mērķi, saņemšanas kārtību un kārtību, kādā iesniedzama finansējuma izlietojuma atskaite (3.pielikums). 
14. Iesniedzējs veic publicitātes pasākumus, nodrošinot iespējami plašāku sabiedrības informētību par Pašvaldības atbalstīto projektu, obligāti norādot atsauci uz Pašvaldību.
15. Finansējuma izlietojuma atskaiti iesniedz atbilstoši noslēgtā finansējuma līgumā noteiktajā kārtībā un norādītajā termiņā. Atskaitē jāuzrāda izdevumus apstiprinošie grāmatvedības attaisnojošie dokumenti (piemēram, rēķini, maksājumu uzdevumi). 
16. Ja Iesniedzējs piešķirto finansējumu neizlieto pilnā apjomā, tad tam ir pienākums atmaksāt Pašvaldībai neizlietotā finansējuma daļu.
17. Pašvaldībai ir tiesības apmeklēt un pārbaudīt Iesniedzēja organizētos pasākumus, aktivitātes un īstenotos projektus, kas saņēmuši Pašvaldības finansējumu.
18. Informāciju par atbalstītajiem pieteikumiem Pašvaldība publisko Pašvaldības tīmekļavietnē www.gulbene.lv sadaļā “Atbalsts sabiedriskajām organizācijām”.

V. Noslēguma jautājumi
19. Iekšēje noteikumi stājas spēkā 2026.gada 1.novembrī.


Gulbenes novada pašvaldības domes priekšsēdētāja vietnieks		G.Babris



1.pielikums
Gulbenes novada pašvaldības domes 29.10.2026. noteikumiem “Gulbenes novada pašvaldības finansējuma piešķiršanas kārtība biedrību un nodibinājumu atbalstam”

Pašvaldības atbalsta pieteikuma veidlapa

1. Iesniedzējs
	

	Iesniedzēja  nosaukums
	

	Iesniedzēja reģistrācijas Nr.
	

	Norēķinu rekvizīti 
(banks, bankas konta Nr.)
	

	Iesniedzēja  paraksttiesīgā persona
(vārds, uzvārds)
	

	amats
	

	Iesniedzēja juridiskā adrese
	
	LV- 

	Iesniedzēja  faktiskā adrese
(aizpildīt tikai tad, ja adrese atšķiras no reģistrētās  adreses)
	
	LV- 


	Tālrunis 
	
	E-pasts
	

	
Pieprasītā pašvaldības atbalsta gads: 

20__.gads

	
	


2. Iesniedzēja darbības joma, mērķis un mērķauditorija
	

           



3. Finansējums Iesniedzēja aktivitāšu organizēšanai:

	Nr.p.k.
	Plānotā aktivitāte, tās mērķis, norises vieta un laiks, mērķauditorija
	līdzfinansējuma summa, euro

	1.
	
	

	2.
	
	

	
	
	

	

	Kopā:
	



4. Finansējums Iesniedzēja darbības nodrošināšanai

	Nr.p.k.
	Finansējuma izlietojuma mērķis, darbības un/vai aktivitāšu īstenošanas vieta, laiks un mērķauditorija
	finansējuma summa, euro

	
	
	

	
	
	

	
	Kopā:
	



5. Cita informācija, ko Iesniedzējs uzskata par būtisku 
	




	20
	
	.gada
	
	.
	
	
	

	
	
	
	
	
	
	
	(paraksts)*



* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu.


	
Iesniegumā iesniegtos personas datus Gulbeness novada pašvaldība (turpmāk – Pašvaldība) izmantos, lai identificētu iesnieguma iesniedzēju un izskatītu iesniegumu saskaņā ar Iesniegumu likuma 3.panta otro daļu un nodrošinātu komunikāciju ar iesnieguma iesniedzēju.
Pašvaldībai ir tiesības sniegtās informācijas patiesumu pārbaudīt tai pieejamajās valsts informācijas sistēmās.
Personas datu glabāšanas ilgums tiek noteikts saskaņā ar Pašvaldības apstiprinātu lietu nomenklatūru. 
Papildu informāciju par personas datu apstrādi Pašvaldībā var iegūt Pašvaldības Privātuma politikā Pašvaldības mājaslapā https://www.gulbene.lv/lv/privatuma-politika. 




2.pielikums*
Gulbenes novada pašvaldības domes 29.10.2026. noteikumiem 
“Gulbenes novada pašvaldības finansējuma piešķiršanas 
kārtība biedrību un nodibinājumu atbalstam”

* Mājas lapā pieejamaExcel formātā

3.pielikums
Gulbenes novada pašvaldības domes 29.10.2026. noteikumiem 
“Gulbenes novada pašvaldības finansējuma piešķiršanas 
kārtība biedrību un nodibinājumu atbalstam”

APSTIPRINU
	__________________________________ 
(Gulbenes novada pašvaldības 
atbildīgās personas par līdzekļu izlietojuma 
amats, vārds, uzvārds un personiskais paraksts)

20__. gada ____________________
ATSKAITE


Par piešķirtā finansējuma izlietojumu

Finansējuma saņēmēja nosaukums, reģistrācijas numurs, adrese:


Līguma par līdzekļu piešķiršanu numurs un datums:


Piešķirtā finansējuma summa EUR: _______

	Nr. p.k.
	Plānotā tāme
	Finansējuma izlietojums
	Izdevumus apstiprinošie grāmatvedības attaisnojošie dokumenti, nr., datums

	
	Plānotie izdevumi / aktivitātes un pasākumi
	Kopējā summa
	Faktiskie izdevumi (naudas plūsma) /
aktivitātes un pasākumi
	Kopējā summa
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	Kopā:
	
	x
	
	x



Projekta publicitāte tika nodrošināta:

_______________________________________________________________________________________________________________________________________________________________________________________________________________________________________________________________

Atskaites iesniegšanas datums: _____________
[bookmark: _Hlk101800949]Finansējuma saņēmējs:		_________________		________________________
				     (personiskais paraksts)*		                       (vārds, uzvārds)

Pielikumā: Grāmatvedības attaisnojošo dokumentu un maksājumu uzdevumu kopijas uz _____ lapām.


Atskaites sagatavotāja vārds, uzvārds, telefona Nr.: _____________________________________

* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu.

Nr.Plānotie kopējie izdevumi (budžets)

Kopā, 

euro

Finansējuma 

saņēmēja 

paša līdzekļi, 

euro

Cits 

finansējums, 

euro (citu 

projektu 

līdzekļi, 

ziedojums 

utml.)

Gulbenes 

novada 

pašvaldības 

finansējums 

kopā, euro

0

0

0

0

0

0

0

0

0

0

0

0

0

0

0

Kopā 0 0 0 0

20__.gada _______________________

Finansējuma saņēmējs:

Mērķis, pasākums

TĀME

t.sk.


